
PNRR-ul României a fos conceput de miniștrii USR împotriva intereselor 
naţionale, scop pentru care s-a recurs la manevre incredibile, precum secretizarea 
documentelor și eliminarea ministerului de Finanţe de la negocieri. Ministrul USR 
Cristian Ghinea a conceput PNRR cu accent pe împrumuturi și nu pe fonduri 
nerambursabile, în dezavantajul României, iar selecția marilor proiecte a fost și ea 
una discutabilă. Dezvăluirile aparțin fostului ministru liberal Alexandru Nazare și 
au fost făcute aseară, în emisiunea Ancăi Alexandrescu de la Realitatea Plus. 


Fostul ministru de Finanţe a spus fără echivoc citat de Inpolitics că Planul Naţional 
de Redresare și Reziliență românesc a fost negociat prost cu Bruxellesul: 


“Se putea negocia mult mai bine, se puteau aranja lucrurile mult mai bine. Nu 
știu dacă vă mai amintiţi că ministerul Finanţelor a fost exclus de Ia 
negocierea PNRR, cred că suntem singurul stat membru (UE n.n.) în care 
ministerul Finanţelor nu a coordonat scrierea acestui program, acestor 


resurse imense pe care le avem la dispoziţie. S-a întîmplat pentru că aveam 
un conflict deschis cu ministrul Fondurilor Europene, Cristian Ghinea, care 
avea o variantă proprie și cu care nu eram de acord și credeam că trebuie 
neapărat să facem o coordonare între fondurile europene și finanţele publice, 
că nu poţi să gindești fondurile europene pe de-o parte și finanţele publice 
pe alta. Pentru că avem niște plafoane de cheltuieli care trebuie respectate. 
Plus de asta, evident că trebuie să ducem proiectele cele mai bune către 
zona de granturi, unde sunt bani gratis, nu către zona de împrumut unde 
totuși plătim dobînzi, deși mici. Și astăzi absorbim mai mult din împrumuturi 
decit din grant, să zicem 3 miliarde grant, 4 miliarde împrumut” a spus fostul 
ministru despre proiectul conceput de ministrul Investiţiilor și Proiectelor 
Europene, useristul Cristian Ghinea și supervizat de vicepremierul userist Dan 
Barna, în guvernul Florin Ciţu. 


Mari semne de întrebare: 


"Pentru că tipul de proiecte alese pentru împrumut au fost de o anunită natură, 
spre exemplu autostrada Moldovei e pe împrumut. De ce să o pui pe împrumut 
cînd poți să o pui pe grant unde ai bani gratis și știi sigur că poţi să o faci. Sunt 
discuţii pe care le-am avut atunci în guvern, și au fost discuţii multe, iar la final au 
exclus ministerul Finanţelor de la negocieri și au clasificat discuţiile despre PNRR, 
numai aveau acces la documente decît cei cu ORNISS. De ce s-a decis 
clasificarea e o întrebare la care dI.Ghinea nu a răspuns” a mai dezvăluit fostul 


ministru, eliminat din guvernul Cîţu pentru poziţiile sale incomode vizavi de PNRR și 
de achiziţia de vaccinuri. 


